钦定古今图书集成/明伦汇编/氏族典/第118卷 > 陈重
## 钦定古今图书集成/明伦汇编/氏族典/第118卷 > 陈重

按《后汉书陈重传》：“重字景公，豫章宜春人也。少与同
郡雷义为友，俱学《鲁诗》《颜氏春秋》。太守张云举重孝
廉，重以让义前后十馀通，记云不听。义明年举孝廉，
重与俱在郎署。有同署郎负息钱数十万，责主日至，
诡求无已，重乃密以钱代还，终不言惠。又同舍郎有
告归者，误持邻舍郎绔以去。主疑重所取，重不自申”
说，而市绔以偿之。后宁丧者归，以绔还主其事，乃显。
重后与义俱拜尚书郎，义代同时人受罪，以此黜退。
重见义去，亦以病免。后举茂才，除绌阳令，政有异化。
举尤异，当迁为会稽太守，遭姊忧，去官。后为司徒所
辟，拜侍御史，卒。